Document ID: 32001L0008

KOMISIJAS DIREKTĪVA 2001/8/EK
(2001. gada 8. februāris),
ar ko aizstāj I pielikumu Padomes Direktīvā 92/109/EEK par dažu tādu vielu izgatavošanu un laišanu tirgū, kuras izmanto narkotisko un psihotropo vielu nelikumīgai izgatavošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 92/109/EEK (1992. gada 14. decembris) par dažu tādu vielu izgatavošanu un laišanu tirgū, kuras izmanto narkotisko un psihotropo vielu nelikumīgai izgatavošanai[1], kurā grozījumi izdarīti ar Komisijas Direktīvu Nr. 93/46/EEK[2], un jo īpaši tās 10. panta 3. punktu,
tā kā:
(1) Ir jāīsteno Apvienoto Nāciju Organizācijas Narkotiku komisijas 2000. gada martā pieņemtais lēmums, iekļaujot vielu "norefedrīns" 1988. gada ANO Konvencijas pielikuma I tabulā.
(2) Lai to izpildītu, ir jāgroza pamatdirektīvas I pielikuma 1. kategorija.
(3) Šāda iekļaušana turpinās direktīvas saskaņošanu ar Padomes Regulu (EEK) Nr. 3677/90 (1990. gada 13. decembris), ar kuru paredz pasākumus, kas jāveic, lai novērstu dažu vielu novirzīšanu narkotisko un psihotropo vielu nelikumīgai izgatavošanai[3], kuru īsteno un kurā jaunākie grozījumi izdarīti ar Komisijas Regulu (EEK) Nr. 3769/92[4].
(4) Šajā direktīvā paredzētie pasākumi saskan ar atzinumu, ko sniegusi ar Regulas (EEK) 3677/90 10. pantu izveidotā komiteja,
IR PIEŅĒMUSI ŠO DIREKTĪVU.
1. pants
Direktīvas 92/109/EEK I pielikumu aizstāj ar šīs direktīvas pielikumu.
2. pants
Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2001. gada 1. martam izpildītu šīs direktīvas prasības. Par to dalībvalstis tūlīt informē Komisiju.
Kad dalībvalstis pieņem minētos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarīt šādas atsauces.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2001. gada 8. februārī

Labels: 3
0
11
1